આ પ્રસંગથી યાદ આવ્યું કે લગ્ન માટેની ક્ધયા જોઈએ છે જાહેરાતમાં છોકરી દેખાવમાં ગોરી, દેખાવડી હોવી જોઈએ એવું વાંચવા મળે છે. સ્ત્રીનો બાહ્ય દેખાવ આજે પણ મહત્ત્વનો છે. નહીં તો આવી જાહેરાતો શું કામ છપાય? દુનિયાભરમાં સુંદર ગણાતી અભિનેત્રી એન્જિલીના જોલીએ થોડો સમય પહેલાં જ ભવિષ્યમાં પોતાને સ્તન કૅન્સર હોવાની શક્યતાને લીધે સ્તન કઢાવી નાખવાનો નિર્ણય લીધો આ બાબત તેણે છુપાવી નહીં તેને જાહેર પણ કરી. સ્તનએ નારી હોવાનું એક પ્રમાણ છે. તેની સાઈઝ , દેખાવ અંગે સ્ત્રી પોતે પણ ખૂબ જ સંવેદનશીલ હોય છે ત્યાં તેને કઢાવી નાખવાનો નિર્ણય કરવો સહેલો નથી. એન્જલિના જોલીએ ખૂબ સરસ બાબત એ કહી કે મારું નારીત્વ સ્તન કાઢી નાખવાથી જરાય ઓછું નહીં થાય. એન્જલિના જોલીનો આગોતરો અગમચેતી રૂપે સ્તન કાઢી નાખવાનો નિર્ણય સાચો કે ખોટો? આપણે તેની જગ્યાએ હોઇએ તો એવું કરીએ કે નહીં તે વળી જુદી જ ચર્ચાનો વિષય છે.